Høgskolen i Innlandet lyser ut midler til samarbeidsprosjekter mellom høgskolen og praksisstedene for sykepleie, barnevern, sosialt arbeid og vernepleie i Hedmark og Oppland.
Hensikten med støtteordningen er å fremme samarbeidet mellom praksisstedene og høgskolenes utdanninger i disse fagområdene. Et godt samarbeid vil i sin tur føre til at kvaliteten i praksisundervisningen og yrkesutøvelsen styrkes. Både høgskolen og praksisstedene må ha en rolle i samarbeidet.
Forprosjekter med ramme på inntil kr. 10 000,-.
Samarbeidsprosjekter med varighet inntil ett år med en ramme på inntil kr. 100 000,-. (For samarbeidsprosjekter innen sykepleiepraksis, vil det være snakk om det påfølgende studieår). Unntaksvis kan Samarbeidsprosjekter støttes med mer enn 100 000. Forutsetningen er da at prosjektets varighet er maksimalt tre år, og at de årlig kostnadene ikke overskrider kr. 100 000,-. Det sendes inn en årlig rapport som må godkjennes for at midler for påfølgende år skal utløses.
Søknaden skal kort beskrive tema/idé for et fremtidig samarbeidsprosjekt. Det er en forutsetning at samarbeidsparter er avklart. Søknadene vil bli vurdert etter følgende kriterier:
Forprosjektet skal vise at tema/idé har potensial for å utvikle samarbeidsprosjekter som tilfredsstiller kriteriene for disse (se under).
«Søknadskjema om samarbeidsmidler» skal benyttes (kun side 2, samt underskrifter på siste side). Se lenke til søknadsskjemaet nederst på siden.
Søknaden skal utarbeides i samarbeid mellom praksisstedet/praksisstedene og høgskolen. Kriteriene er som følger:
Prosjektet skal styrke samarbeid mellom utdanning og arbeidsliv.
Prosjektet må være et fellesprosjekt mellom høgskole og minst ett praksissted. Hver samarbeidspart forplikter seg til å bidra med en ansvarlig fra hver samarbeidspart hvorav en er hovedansvarlig prosjektleder.
Prosjektet bør ha relevans og nytteverdi for andre institusjoner/praksismiljø/studiemiljø.
Prosjektet må være i tråd med nasjonale føringer når det gjelder samarbeid mellom utdanningene og praksisfeltet*
Innenfor rammen av kriteriene kan det tenkes et mangfold av prosjekter det kan søkes støtte til. Som eksempler kan nevnes prosjekter som sikter mot å styrke tverrprofesjonelt samarbeid, praksisveiledningen, og/eller sikre kunnskapsbasert praksis.
Det kan søkes om midler til møter, reiser, materiell og lignende, samt noe lønnsmidler til prosjektassistanse (f.eks. transkribering/vit.ass.). Det kan søkes midler til frikjøp for ansatte ved praksissteder for sykepleiere. Forøvrig forutsettes det at samarbeidspartnere bidrar med egenfinansiering av lønn.
Prosjektet kan få tildelt en veileder med førstekompetanse fra høgskolen dersom det ikke er deltakere med førstekompetanse involvert i prosjektet. Ved tildeling av forprosjektmidler, kan det tilbys veiledning i arbeidet med å utvikle prosjektsøknaden.
Innvilgede prosjektmidler vil, etter avtale, enten bli overført og administrert ved praksisstedet eller administrert ved høgskolen. Prosjektleder vil være ansvarlig for økonomistyringen.
Prosjektleder vil også være ansvarlig for å rapportere om resultatene av prosjektet og sørge for at resultatene blir formidlet til relevante fagmiljøer. Rapportene blir publisert på Samarbeidsmidlenes nettside.
Beskrivelse av gjennomføring av prosjektet (hvordan stoff/data har blitt hentet inn etc.)